De 21 smukkeste steder i verden du skal opleve før du dørDe 21 smukkeste steder i verden du skal opleve før du dør
Vores fantastiske verden er fyldt med enestående og eventyrlige steder – både menneskeskabte og rene naturområder. Nogle er verdensberømte hvor i mod andre er mere ukendte og skjulte vidundere. Det er ingen hemmelighed, at jeg er bidt af at rejse. Derfor elsker jeg at undersøge nye, spændende rejsedestinationer der både tilbyder unikke kulturelle indtryk, men samtidig også inkluderer den smukkeste og flotteste natur.
I min søgen efter sådanne områder, har jeg efterhånden samlet mig en velvoksen bucket list med nogle af verdens smukkeste områder, jeg forhåbenligt når at opleve. Den er hermed serveret for dig, kære læser:
1: Bagan, Myanmar
Hvis du planlægger en tur til Asien, så bør Bagan i Myanmar være en del af dine overvejelser. Her finder du et overdådigt landskab med over 2.000 monumenter spredt over et område på 40km2. Et fantastisk syn venter de rejselystene.
Læs mere om området her og find lækre hoteller her.
Du kan blandt andet opleve området i en luftballon:
I en global internetafstemning blev Machu Picchu i Peru valgt som et af verdens syv nye vidundere og med god grund. Jeg har, som du kan se på billedet, selv været der, og kan kun anbefale andre, at drage imod Sydamerikas vestkyst, for at opleve dette helt igennem magiske sted. Du vil ikke fortryde det!
Læs mere om området her og find hoteller i nærheden her.
Således ser det ud tæt på (eget billede fra min tur):
Jeg har desværre ikke selv oplevet Petra, men flere venner og bekendte har besøgt dette vidunder, og beskriver alle og enhver den fortabte by som en enestående oplevelse. Petra er ligesom Machu Picchu blevet udnævnt til et af verdens syv nye vidundere.
Læs mere om stedet her og find de bedste tilbud på hoteller her.
Et ganske enkelt imponerende sted:
4: Zhangye Danxia Geopark, Kina
Et af de absolut smukkeste landskaber du kan finde i verden, må være her i Zhangye Danxia Geopark. Bjergenes formationer og farverige udstråling er ganske enkelt enestående.
Læs mere om stedet her og find de bedste hoteller i nærheden her.
Smukkere bjerglandskab findes næppe:
5: Meteora, Grækenland
Du behøver ikke at rejse om til den anden side af jordkloden for at opleve nogle af verdens smukkeste og flotteste områder – dette er klostrene i Meteora et perfekt eksempel på. Hvordan i alverden de har formået at bygge klostrene, er mig en gåde.
Læs mere om området her og find de bedste tilbud på hoteller i nærheden her.
Simpelthen ubeskriveligt smukt:
6: Plitvice Nationalpark, Kroatien
Det er ikke kun Grækenland der byder på smukke landskaber, Kroatien kan bestemt også være med! Ovenstående billede er fra Plitvice Nationalpark og taget af undertegnede. Et helt igennem unikt område, du ikke må snyde dig selv for. Det bliver en stor anbefaling herfra. Men husk at tage proviant med selv, deres restaurant serverer lettere uspiseligt mad!
Læs mere om stedet her og find hoteller i nærheden her.
I får lige et billede mere af det smukke landskab:
7: Salar de Uyuni, Bolivia
Salar de Uyuni i Bolivia er et ganske spektakulært sted. Området er kendt for den enorme saltsø, som giver et helt unikt og smukt landskab. En oplevelse for livet!
Der gad jeg godt til:
8: Naica Cave of the Crystals, Mexico
I Naica, Mexico ligger en ganske enestående mine kaldet Cave of the Crystals. Grotten er relativt uudforsket grundet en ekstrem varme på 58 grader og en hidsig luftfugtighed på 90-99%! Men måske du er herren, der skal kortlægge hulen for første gang?
Der er nok at udforske:
9: Pamukkale, tyrkiet
Pamukkale i Tyrkiet byder på et enestående landskab og lækre varme kilder. Direkte oversat betyder Pamukkale Bomuldsslot, og det er da også imponerende og majestætisk i sit udtryk.
Udsigten er bestemt godkendt:
10: Bamboo forest, Japan
Hvis din rejse svinger forbi Japan, bør du overveje et smut forbi Arashiyama-distriktet i det vestlige Kyoto. Her finder du en af verdens smukkeste skove – i bambus! Stedet hedder Bamboo forest of Sagano, og byder dig på et ganske enkelt fantastisk og unikt syn.
Der er bambus så langt øjet rækker:
11: Hitachi Seaside Park, Japan
Vi bliver i Japan og besøger denne gang Hitachi Seaside Park, som dækker over hele 190 hektarer og er en offentlig blomsterpark i Hitachinaka. Området er fantastisk smukt og bestemt et besøg værd, hvor der er garanti for farverige og knivskarpe billeder til feriealbummet.
Læs mere om stedet her og finde hoteller i nærheden her.
Der bliver ikke sparet på de farverige blomster:
12: Angkor Wat, Cambodja
Jeg har desværre ikke været alle steder på listen, men Angkor Wat har jeg. Det bliver en kæmpe stor anbefaling herfra! Området er enormt, så du skal enten leje en tuk-tuk (som vi gjorde) eller en cykel, og tage på opdagelse i de ufatteligt mange templer og skønne naturområder, Angkor Wat har at byde på.
Min mate og jeg nød udsigten i skyggen:
13: Tianzi Bjergene, Kina
Bjergområdet i Tianzi ligner et landskab taget ud af Avatar filmen, men dette smukke naturområde eksisterer faktisk og ligger i Kina.
Ganske enkelt fantastisk natur:
14: Antelope Canyon, USA
I Arizona USA kan de også være med, når det gælder spektakulære og enstående bjerglandskaber. Stedet her hedder Antelope Canyon og byder på fantastiske omgivelser og et unikt syn for turisterne.
Læs mere om stedet her og find hoteller i nærheden.
Det er simpelthen bare smukt:
15: Giza pyramiderne, Egypten
De skal på listen, selvfølgelig skal de det! Giza pyramiderne lidt uden for Kairo i Egypten er både det ældste og det eneste overlevende af verdens syv underværker (eller vidundere om man vil).
Majestætisk er vidst det bedste ord at bruge:
16: Iguazu Vandfaldene, Argentina/Brasilien
Endnu en must-have på denne liste er naturligvis Iguazu vandfaldene mellem Brasilien og Argentina. Det imponerende vandfald ligger både i den brasilianske Iguaça Nationalpark og den argentinske Iguazú Nationalpark, hvor den største del af vandfaldene ligger på den argentinske side, men den mest kendte og bedste udsigtspost ligger i det brasilianske område.
Læs mere om stedet her og hoteller i nærheden her.
Der venter turisterne et spektakulært syn på gangbroen:
17: Venedig, Italien
Europa er repræsenteret flere steder på denne liste, og hermed kommer der endnu et stop i form af Venedig i Italien. Den smukke italienske by er ganske unik. Byen er kendetegnet ved sine mange kanaler, og at husene er bygget på træpæle.
Venedig er også et yderst smukt sted om aftenen:
18: Preikestolen, Norge
Vi kan ikke prale af store og smukke landskaber præget af bjerge i Danmark, men det har de til gengæld i Norge. Ét sted er især kendt for dette, og det er Preikestolen i Forsand. Den perfekte endestation for en smuk vandretur i de norske fjelde.
Der er nu smukt i Norge:
19: Yosemite Valley, USA
Yosemite Valley i Californien, USA er en del af den kendte Yosemite National Park. Udover den enestående natur der inkluderer flere vandfald byder det fantastisk smukke område også på et spændende dyreliv der bl.a. tæller rådyr, prærieulve og bjørne. Men vær varsom med at efterlade åbnet mad – det tiltrækker bjørnene.
Moder jord fra sin bedste vinkel:
20: Rismarkerne i Mu Cang Chai, Vietnam
Rismarker findes overalt i Asien, og de er ofte et fantastisk flot syn. Men rismarkerne i Mu Cang Chai i Vietnam er et ganske imponerende og smukt syn med over 2.200 hektarer dækket til af rismarker.
Læs mere om stedet her og de bedste hoteller her.
Et fantastisk flot sted at trekke:
21: Victoria Falls, Zambia/Zimbabwe
Sidste stop på listen over de smukkeste steder i verden som du skal se inden du dør, er Victoria Falls i Zambia og Zimbabwe. Vandfald er bare enestående smukke og betagende og når Victoria Falls samtidig klassificeres som det største af slagsen, fortjener vandfaldet naturligvis sin plads på denne liste.
Hvem vil ikke gerne stå og nyde dette imponerende syn:
livsstil, rejsefeber
januar 21, 2016by Christian Bo Nissen
Asta og Astrid februar 22, 2019 at 10:55 Svar
det er nogle rigtig flotte billeder
Asta og Astrid februar 22, 2019 at 10:56 Svar
lorte billeder
Zalando januarudsalg 2016: De bedste tilbud til mænd